       R O M Â N I A

JUDEŢUL HUNEDOARA       

   MUNICIPIUL BRAD

        P R I M A R U L

  Nr. 21/11013/25.01.2023
R E F E R A T  D E  A P R O B A R E
privind aprobarea înscrierii Municipiului Brad în Registrul Cinematografiei pentru

activități de distribuție a filmelor cinematografice și video – cod CAEN 5913
Având în vedere prevederile Ordonanței Guvernului nr. 39/2005 privind cinematografia, cu completările și modificările ulterioare și ținând cont de faptul că obiectivul de investiții Cinematograf  ”Zarand” a fost recepționat, am inițiat prezentul proiect de hotărâre prin care am propus înscrierea Municipiului Brad în Registrul Cinematografiei pentru activități de distribuție a filmelor cinematografice și video – cod CAEN 5913.

Precizez că în acest sens au fost efectuate demersurile legale atât pentru înregistrarea la Centrul Național al Cinematografiei în vederea obținerii certificatului de înscriere în registrul cinematografiei pentru proiecția cu public a filmelor cinematografice și video – cod CAEN 5914, cât și pentru clasificarea sălii Cinematografului ”Zarand”, conform criteriilor generale de clasificare.


 În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile O.G. nr. 39/2005 privind cinematografia cu completările și modificările ulterioare, precum și cu ale art. 58 și art. 59 din Normele metodologice pentru organizarea, funcționarea și administrarea Registrului cinematografiei pentru aplicarea O.G. nr. 39/2005 aprobate prin Ordinul ministrului culturii și cultelor nr. 2379/2006, cu modificările și completările ulterioare.

